Diari Oficial de la Generalitat Valenciana


Sumari del DOGV 4120, del 05-11-2001 (2001/9963)

Notificació al senyor Óscar David Lozano Martínez. Expedient número 12/1/0017/93.
---------------------------------------------------------------------------------

### Dades del document

Número de DOGV
:   4120

Data del DOGV
:   05-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9963


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Óscar David Lozano Martínez. Expedient número 12/1/0017/93. [2001/A9963]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor Óscar David Lozano Martínez, carrer Serves de Jesús, 21, 3r-B, 12145 Burriana, la resolució del recurs d'alçada amb el número de referència interna R-277/2000.
  
Resolució
  
Examinat el recurs d'alçada formulat pel senyor Óscar David Lozano Martínez, contra la resolució del Servei Territorial d'Arquitectura i Habitatge de Castelló, en la sol·licitud de pròrroga de subsidiació del tipus d'interés del préstec qualificat, per a l'adquisició d'un habitatge de protecció oficial de règim general, número d'expedient 12/1/0017/93.
  
Antecedents de fet
  
1. El senyor Óscar David Lozano Martínez, titular d'un préstec concedit per la Caixa Rural de Burriana, acollit al Reial Decret 1.932/1991, de 20 de desembre, i destinat a l'adquisició d'un habitatge de protecció oficial de règim general, va presentar, en el Servei Territorial d'Arquitectura i Habitatge de Castelló, sol·licitud de pròrroga de subsidiació del tipus d'interés de l'esmentat préstec, el dia 22 de març de 1995.
  
2. A la vista de la documentació presentada i acabada la instrucció de l'expedient, el cap del Servei Territorial, el 13 d'abril de 2000, va informar a l'interessat dels motius que servirien de base a la proposta de resolució desestimatòria de la seua sol·licitud i abans de redactar l'esmentada proposta, li va concedir tràmit d'audiència de l'expedient (VPO 616), a fi que poguera aportar en el termini de 15 dies naturals, les al·legacions i/o documents que estimara pertinent en defensa dels seus interessos.
  
Amb data 14 de juliol de 2000, l'interessat va presentar escrit d'al·legacions, i va adduir el que va estimar pertinent en defensa seua.
  
3. Vist l'expedient i atés que no considera desvirtuats els fets posats de manifest en el tràmit d'audiència, el cap del Servei Territorial, el 18 de maig de 2000, va resoldre (VPO 617) denegar la sol·licitud de pròrroga de la subsidiació sol·licitada, per incompliment del que disposa l'article 4.2. del Reial Decret 1.932/1991, de 20 desembre, sobre mesures de finançament d'actuacions protegibles en matèria d'habitatge, ja que s'havia formulat la sol·licitud de pròrroga de subsidiació transcorregut totalment el cinqué any del període de subsidiació.
  
4. Contra aquesta resolució va interposar un recurs d'alçada dins del termini i en la forma escaient el senyor Óscar David Lozano Martínez, amb les al·legacions que consten en aquest i que ací donen per reproduïdes a fi de ser breus.
  
Fonaments de dret
  
1. Aquesta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJPAC), com pel que estableix el Decret 110/2000, de 18 de juliol, del Govern Valencià (DOGV núm. 3.798 de 21 de juliol).
  
2. El que estableixen els articles 107, 110, 114 i 115 de la LRJPAC, quant a l'admissió i tramitació del recurs d'alçada.
  
3. D'acord amb el que estableix l'article 4.2 del Reial Decret 1.932/1991, de 20 de desembre, sobre mesures de finançament d'actuacions protegibles en matèria d'habitatge, serà requisit imprescindible per a l'ampliació del període de subsidiació d'interessos que les circumstàncies del sol·licitant siguen acreditades dins del cinqué any de cada període de subsidiació.
  
4. En el cas que ens ocupa, examinada la documentació que hi ha en l'expedient es comprova:
  
4.1 Que la sol·licitud de pròrroga de subsidiació va ser formulada transcorregut totalment el cinqué any del període de subsidiació.
  
4.2 Que l'interessat al·lega, en síntesi, que no va ser notificat amb temps suficient per l'entitat bancària prestadora, per a poder sol·licitar la pròrroga dins del termini legal, punt que no ha sigut acreditat.
  
4.3 Que, amb independència de la responsabilitat que el recurrent puga exigir a l'entitat de crèdit, en l'escriptura de compravenda que aporta a l'expedient, consta expressament que: «la concessió d'aquesta subsidiació tindrà una vigència inicial de cinc anys, i podrà ser ampliada per períodes iguals, si el comprador acredita, dins del cinqué any, la persistència de les circumstàncies econòmiques que motivaren la concessió, amb possibilitat de modificació en el tipus d'interés per variació en el nivell d'ingressos, en els termes establits en l'article 4.2 de l'abans esmentat reial decret», per la qual cosa la part interessada tenia coneixement del termini.
  
5. La concessió per l'administració de les ajudes econòmiques per a adquisició d'habitatge constitueix en principi una activitat reglada a la qual ha de subjectar-se l'activitat administrativa, la qual cosa no permet a l'òrgan que resol decidir ponderant les circumstàncies que concorren en cada cas a fi de no convertir el control en arbitrarietat, sinó que es limita a constatar el compliment dels requisits exigits per la norma que ho regula, per la qual cosa cal confirmar la resolució dictada pel Servei Territorial.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat pel senyor Óscar David Lozano Martínez contra la Resolució del Servei Territorial d'Arquitectura i Habitatge de Castelló, de 18 de maig de 2000, la qual queda confirmada.
  
Contra la present resolució, que posa fi a la via administrativa, es podrà interposar un recurs contenciós administratiu, davant del Jutjat Contenciós Administratiu de Castelló, en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que es puga interposar qualsevol altre recurs que considere oportú.